**Abdul Hamid al-Dbeibeh** (født 13. februar 1959) er en libysk politiker og forretningsmann som har vært Libyas statsminister siden 15. februar 2021. Han representerer den nasjonale samlingsregjeringen med sete i hovedstaden Tripoli, men denne regjeringen har ikke kontroll på mer enn deler av landet. Han ble utnevnt av Libyas politiske dialogforum (LPDF) og var tiltenkt å ha denne posisjonen til det var blitt avholdt valg den 24. desember 2021. Dette valget er blitt utsatt, foreløpig til «slutten av 2022». Resten av landet kontrolleres av Libya Nasjonale Arme (LNA) under ledelse av Khalifa Haftar som har sitt hovedsete i havnebyen Tobruk øst i Libya.

Biografi
--------

Dbeibeh ble født 13. februar 1959 i kystbyen Misurata. Han hevder å ha mastergrad som sivilingeniør fra University of Toronto fra 1992, men universitetet har benektet dette. Informasjonen om dette ble offentliggjort få dager før valget skulle finne sted. Valgloven i Libya krever at kandidatene har universitetseksamen fra et anerkjent universitet.

Forretningskarriere
-------------------

Dbeibeh dro tilbake til Misurata med støtte fra landets leder Muammar al-Gaddafi som satte ham inn som leder for Libyan Investment and Development Company (LIDCO), et stort entreprenørfirma med ansvar for de største offentlige byggeprosjektene i landet.

Politisk karriere
-----------------

I 2020 drev han valgkamp sammen med presidentkandidaten Mohamed al-Menfi og visepresidentkandidaten Musa al-Koni. Dbeibehs regjering er den første samlingsregjeringen siden 2014. Han ble valgt til statsminister i februar 2021 for å lede den midlertidige regjeringen. Dbeibehs liste fikk 39 stemmer, fem mer enn lista til Aguila Saleh Issa og Fathi Bashagha. Dbeibeh ble beskyldt for å ha forsøkt å bestikke noen av medlemmene i LPDF gjennom sin fetter Ali al-Dbeibeh som er en rik forretningsmann. Aguila Saleh og Fathi Bashaghas liste var ønsket av USA, men USAs ambassadør Richard Norland benektet at de hadde forsøkt å påvirke valget.

Det politiske dialogforumet LPDF ba Dbeibeh om å foreslå medlemmer av en ny regjering og legge fram forslaget for parlamentet innen 26. februar 2021. Hans posisjon som statsminister har vært omstridt siden 10. februar 2022 da Fathi Bashaga ble valgt til statsminister av parlamentet. Dbeibeh har nektet å anerkjenne dette valget og kunngjort at han bare vil overlate makten til andre etter et nasjonalt valg. Khalifa Haftar, øverstkommanderende for Libyas Nasjonale Arme ønsket utnevnelsen av Fathi Bagasha velkommen.

Den 10. februar 2022 overlevde Dbeibeh et attentatforsøk da det ble avfyrt skudd mot bilen han satt i. FN anerkjenner fortsatt Dbeibeh som Libyas fungerende statsminister.

Referanser
----------

1. ↑   Wikipedia på engelsk[Hentet fra Wikidata]
2. ↑  «UN-led Libya forum selects new interim government». Al Jazeera. 5. februar 2021.
3. ↑  «Libya's PM Dbeibah proposes holding polls at end of 2022». Daily Sabah. 26. mai 2022.
4. ↑  «Dbeibeh allegedly fakes international diplomas on his CV». The Libya Update. 13. desember 2021.
5. 1 2  «Toronto University denies that Dbeibeh has obtained a certificate from its faculties». 23. desember 2021.
6. ↑  «Libye | Une présidentielle à haut risque fait des vagues jusqu'au Canada» **(fransk)**. 21. desember 2021.
7. ↑  «Abdul Hamid Dbeibah: Who is Libya's new prime minister?». Al Jazeera. 6. februar 2021.
8. ↑  «Libya Lawmakers Approve First Unified Government Since 2014». www.bloomberg.com. 10. mars 2021.
9. ↑  Sami Zaptia (5. februar 2021). «BREAKING: New unified Libyan government selected by LPDF in Geneva». Libya Herald.
10. ↑  Abdul Hmaid al-Dabaiba: All Libyans respect Ali al-Dabaiba, and bribes are not among our morals (arabisk) 16. november 2020.
11. ↑  Sami Zaptia (4. februar 2021). «U.S denies attempting to influence LPDF process». Libya Herald.
12. ↑  Sami Zaptia (15. februar 2021). «Aldabaiba and Menfi continue to hold meetings ahead of government formation and approval by parliament». Libya Herald.
13. ↑  «Libya rifts deepen as new PM named, incumbent refuses to yield». Reuters. 10. februar 2022.
14. ↑  «Libya: Tobruk parliament names new PM, fuelling division». Al Jazeera. 10. februar 2022.
15. ↑  «Libyan PM survives assassination attempt, source close to him says». CNN News. 10. februar 2022.
16. ↑  «UN backs Libya's interim PM despite lawmakers' challenge». Deutsche Welle. 10. februar 2022.